## **ŽINYBINIO TELEFONINIO RYŠIO PASLAUGŲ TECHNINĖ SPECIFIKACIJA**

1. **Sąvokos ir sutrumpinimai**
   1. Perkantysis subjektas – LITGRID, AB.
   2. Paslaugų teikėjas – viešojo telefono ryšio paslaugas teikianti bendrovė.
   3. Pirkimo objektas – skirtosios ryšio linijos nuomos ir viešojo telefono ryšio paslaugos (toliau – Paslaugos).
   4. RRT- Lietuvos Respublikos ryšių reguliavimo tarnyba.
2. **Reikalavimai paslaugai**

|  |  |  |
| --- | --- | --- |
| **Eil. Nr.** | **Reikalavimai** | **Atitikimas reikalavimams (žymėti Taip arba nurodyti konkretų parametrą)** |
|  | **Paslaugų teikėjas privalo vykdyti reikalavimus** |  |
|  | įtraukti visus Perkančiojo subjekto, RRT išskirtus serijos 707 002000-00299 ir 52046000-52046299 (300 vnt.) numerius į paslaugų teikėjo tinklą. Paslaugų teikėjo tinklas – tai jungtinės veiklos sutarties partnerių ar subteikėjų, nurodytų pasiūlyme, tinklas; |  |
|  | teikti vietinio ryšio paslaugas Lietuvoje; |  |
|  | teikti tarptautinio ryšio paslaugas; |  |
|  | užtikrinti ryšio paslaugas su visais Lietuvoje paslaugas teikiančiais fiksuoto telefono ryšio operatoriais; |  |
|  | užtikrinti ryšio paslaugas su visais Lietuvoje judriojo telefono ryšio operatoriais; |  |
|  | užtikrinti ryšio paslaugas su palydovinio ryšio operatoriais (tame tarpe IRIDIUM) |  |
|  | užtikrinti nepertraukiamą (24 valandas per parą) galimybę naudotis 1.2-1.6 punkte išvardintomis ryšio paslaugomis; |  |
|  | pareikalavus Perkančiajam subjektui nemokamai panaikinti nereikalingus ar įtraukti reikalingus naujus papildomus telefono numerius ar pakeisti skambinimo tvarką; |  |
|  | užtikrinti, kad skambinant kitiems abonentams ir priimant skambučius, bus rodomas teisingas skambinančiojo numeris; |  |
|  | nemokamai sujungti Perkančiajam subjektui abonentus Lietuvos teritorijoje su priešgaisrine apsauga, policija, greitąja medicinine pagalba, dujų avarine tarnyba bei bendruoju pagalbos centru (112); |  |
|  | užtikrinti mokėjimo planą su sekundine pokalbių trukmės apskaita ir Perkančiajam subjektui kas mėnesį nemokamai teikti pokalbių ataskaitas 1 sekundės tikslumu; |  |
|  | suteikti internetinę įstaigos abonentų apskaitos informacijos bei paslaugų valdymo (skambučių išklotinių, paslaugų atjungimo/prijungimo) prieigą (suteikti prisijungimo duomenis prie savitarnos svetainės). Šioje teikėjo savitarnos svetainėje Perkančiajam subjektui turi būti prieinama ne mažiau kaip paskutinių 6 mėn. apskaitos informacija PDF formatu.  *Kartu su pasiūlymu pateikiamas savitarnos svetainės adresas;* |  |
|  | turėti telefono ryšio apskaitos sistemą, kuri turi būti metrologiškai patikrinta ir turi atitikti Lietuvos Respublikos įstatymų ir kitų teisės aktų reikalavimus. Paslaugų teikėjas privalo pateikti Valstybinės metrologijos tarnybos ar kitos užsienio valstybėje registruotos analogiškos institucijos išduotus tipo patvirtinimo ir metrologinę patikrą liudijančius dokumentus *(kartu su pasiūlymu Paslaugų teikėjas pateikia skaitmenines dokumentų kopijas ).* |  |
|  | **Paslaugų įrengimas ir vykdymas** |  |
|  | Paslaugos turi būti pradėtos teikti ne vėliau kaip per **1 mėnesį** nuo sutarties pasirašymo dienos. Paslaugų įrengimo kaštai turi būti įtraukti į teikiamų paslaugų kainą. |  |
|  | Telefono numerių skaičius sutarties galiojimo metu gali būti keičiamas ne daugiau nei **30 proc**., skaičiuojant nuo šiuo metu turimų atitinkamai telefono numerių kiekio, nebent Paslaugų teikėjas sutinka kitaip. Telefono numerių prijungimas ir atjungimas turi būti nemokamas. Naujiems abonentams viešojo fiksuoto telefono ryšio paslaugos teikiamos iki pirkimo sutarties galiojimo termino pabaigos; |  |
|  | Perkantysis subjektas turi teisę atsisakyti viešojo fiksuoto telefono ryšio paslaugų teikimo vienam ar keliems abonentams, ne vėliau kaip prieš 30 dienų tarpusavyje suderintu būdu, informavusi apie tai Paslaugos teikėją; |  |
|  | Naujų abonentų pajungimas ir esamų atjungimas turi būti nemokamas ir atliktas per 5 darbo dienas nuo užsakymo gavimo dienos. Naujiems abonentams viešojo fiksuoto telefono ryšio paslaugos turi būti teikiamos iki pirkimo sutarties galiojimo termino pabaigos; |  |
|  | Naujai įsigytiems abonentams bus taikomi pirkimo sutartyje nurodyti paslaugų įkainiai ir reikalavimai; |  |
|  | Perkantysis subjektas už suteiktas paslaugas atsiskaitys, pagal sutartyje paslaugų teikėjo nurodytus įkainius. Už Perkančiojo subjekto pasiūlymo formoje nedetalizuotas paslaugas Paslaugų teikėjas turi apmokestinti pagal tą dieną Paslaugų teikėjo viešai skelbiamus ir galiojančius viešojo fiksuoto telefono ryšio paslaugų įkainius. |  |
|  | **Paslaugų pateikiamumas ir gedimų šalinimas** |  |
|  | Paslaugų teikėjas turi turėti visą parą veikiančią klientų aptarnavimo ir gedimų registravimo tarnybą, pasiekiamą iš visų Paslaugų teikėjo tinklų vienu nemokamu numeriu. Paslaugų teikėjas tuo numeriu visą parą turi nemokamai registruoti gedimus ir konsultuoti Perkančiojo subjekto atsakingus darbuotojus klausimais, susijusiais su viešojo fiksuoto telefono ryšio paslaugų teikimu; |  |
|  | Paslaugų teikėjas turi sureaguoti į pranešimus apie gedimą ne ilgiau kaip per 30 (trisdešimt) minučių. Reagavimo laikas - nuo pranešimo apie gedimą gavimo iki pranešimo išsiuntimo užsakymą įregistravusiam įstaigos asmeniui elektroniniu paštu, atsakant į registruotą paslaugų teikėjo sistemoje užsakymą, bei preliminarius problemos sprendimo laiko nurodymus arba konsultaciją telefonu; |  |
|  | Užfiksuotas gedimas Paslaugų teikėjo turi būti pašalintas ne ilgiau kaip per 8 val. nuo gedimo užfiksavimo paslaugų teikėjo įmonėje momento. Jei Paslaugų teikėjas paslaugoms teikti naudoja ne savo infrastruktūrą, tuomet Paslaugų teikėjas su *pasiūlymu turi pateikti sutarties ar lygiaverčio dokumento išrašą*, kuriuose atsispindėtų galimybė užtikrinti reakcijos į gedimo šalinimo laiką. Gedimai, įvykę ne dėl užsakovo kaltės, šalinami nemokamai; |  |
|  | Paslaugų pateikiamumas sutarties vykdymo metu turi būti ne mažesnis kaip 99,7 % per mėnesį; |  |
|  | Paslaugų teikėjas negali naudoti viešojo interneto ryšio prieigos fiksuoto telefono ryšio paslaugų teikimui. |  |
| 4. | **Ryšio parametrai** |  |
|  | Viešojo fiksuoto telefono ryšio paslaugos turi atitikti techninius kokybinius ISDN PRI E1 paslaugų reikalavimus pagal tarptautinį skaitmeninio komunikacijų tinklo standartą ETS 300011, turėti 30B+D kanalų struktūrą su tiesioginio skambučio (DDI) funkcija ir užtikrinti ne mažiau kaip 30 balso kanalų vienu metu. Negali būti naudojamas tylos intervalų pašalinimas (noise suppression) ir panašūs neigiami balso kokybę įtakojantys mechanizmai. |  |
|  | ISDN PRI E1 technologija turi atitikti tokius reikalavimus:   1. 1 lygmens perdavimo reikalavimus B ir D kanalams ITU-T I.430; ITU-T I.431; 2. 2 lygmens apsaugos reikalavimus D kanalui ITU-T Q.920; ITU-T Q.920; 3. 3 lygmens komutavimo reikalavimus D kanalui ITU-T Q.930; ITU-T-Q.931. |  |
|  | Paslaugų teikėjas turi teikti standartines ISDN PRI E1 (arba lygiavertės) paslaugas: CLIP, CLIR, COLP, COLR, HOLD, DDI, SUB, UUS. |  |
|  | ISDN PRI (30B+D)  Paslaugų srauto sujungimas su Perkančiojo subjekto infrastruktūra turi būti realizuotas per šviesolaidines ryšio linijas Vilniuje ir Kaune. Ryšio pateikiamumui užtikrinti vienu Perkančiojo subjekto adresu kiekviena ISDN PRI (30B+D)  paslauga turi būti teikiama per atskirą įrenginį. Detalūs Perkančiojo subjekto adresai nurodomi pasirašius sutartį. Kartu su *pasiūlymu pateikiamas techninis sprendimas (loginė ir fizinė sujungimų schema)* |  |